**KAVAND 2 lk**  täiendusteks ja parandusteks; versioon 25.10.2018

**Ettepanek omavalitsuste volikogude rahvastikutaaste komisjonide moodustamisest**

Kaks aastat tagasi sõlmitud koalitsioonileppega tunnistati rahvastikukriisi Eestis, kuid sammud selle süvenemise tõkestamiseks on piirdunud vaid peretoetuste mõningase tõstmise, rahvastikukriisi probleemkomisjoni koosolekute korraldamise ja dokumendi „Rahvastikupoliitika põhialused 2035“ ettevalmistamisega. Viimane koosneb eeskätt eesmärkidest, väldib meetmeid ja pole Riigikogu täiskogu ette jõudnud. Digarist leitavas kogumikus „Inimloomuse tahumata tahud“ ( 2018) olen kirjeldanud selle dokumendi valmimise protsessi mitmetes artiklites. Sellele eelnes rahvastikku käsitlev raamat „Perekonnast, kodust, põhiseadusest ja riigist“, mis on samuti saadaval Digarist.

Peaaegu kolme aastakümne jooksul on igal aastal sündidest puudu neljandik, mis on põhjustanud koos väljarändega talude, majade, külade ja linnade tühjenemise – depopulatsiooni Eestis. See on puudutanud valusasti põlisrahvust – eestlasi. Seejuures ebapiisavaks tuleb hinnata rahvastikukriisi põhjuste selgitamist ja tõkestavate meetmete rakendamist meie riigi valitsuste poolt, kes rahvastikukriisi ilminguid alahindasid. Ilmekas tõend selle kohta on tõsiasi - ühegi ministeeriumi vastutusalas pole põhimäärusega tagatud rahvastikutaaste ülesande täitmist. Ülikoolid, Eesti Teaduste Akadeemia ja isegi riigieelarveline meedia hoiduvad teemast eemale.

Kui 2009.a.likvideeriti rahvastikuministri ametikoht, siis tema lõimumisalased ülesanded anti Valitsuse korraldusega üle kultuuriministeeriumile, kuid rahvastikupoliitiliste funktsioonide üleandmise kohta otsust pole õnnestunud leida. Aktuaalsust pole kaotanud Oskar Looritsa sõnad 1951. aastast: „Meie juhtkonna riiklik mõtlemine ei ole küündinud üle isiklike või parteiliste vastuolude ega kristalliseerunud eestiliseks riigifilosoofiaks“.

Hiljuti teatas justiitsministeerium ühes ametikirjas, et rahvastikutaaste küsimused nende haldusalasse ei kuulu. See on risti vastu kunagise peaministri Kaarel Eenpalu sõnadega, kes nõudis, et iga seaduse väljatöötamisel tuleb pearõhk panna sellele, et **seadused ei takistaks, vaid soodustaks rahva arvulist kasvu**. Hiljem selgus, et kirja koostamisel lähtuti kehtivast seadusandlusest! Tervitatav on justiitsministeeriumi äsjane initsiatiiv Eesti Pere Sihtkapitali loomisel. Kolme aasta pikkune Riigikogu Eesti rahvastiku toetusrühma konsultandi kogemus näitab, et Riigikogu liikmetel on nii palju erinevaid huvisid ja kohustusi, et rahvastikutaaste sinna sekka enam ei mahu. Vist ei ole kohatu resümeerida rahvastikukriisi lahendust Ilfi ja Petrovi fraasiga „Kaheteistkümnest toolist“ – *uppuja päästmine on uppuja enese asi.*

Demograafilise kriisi  all mõistetakse seisundit, mida iseloomustab sisemise taastepotentsiaali puudumine ja rahvastiku vananemine. Seda tajutakse kriisina seetõttu, et ta toob pikemas perspektiivis kaasa tööjõupuuduse ning töötajate suurema maksukoormuse, mida saab leevendada **(odava)** **tööjõu massilise impordiga**. See kõik ohustab eesti rahvuse, keele ja kultuuri kestmist mitte vähem kui megarajatised Rail Baltic, Helsinki tunnel ja Saaremaa sild.

Sündimuse vähenemist täheldati juba möödunud sajandi kolmekümnendatel aastatel, kuid nii ränka langust, kui üheksakümnendatel, ei olnud ka sõja-aastatel. Sel on palju põhjuseid, alates sekulariseerumisest kuni hedonistliku meediani, kuid juhtiv on rasedust vältivate ja rasedust katkestatavate abinõude üldkättesaadavus alates üheksakümnendatest – loomulik protsess muutus inimese poolt juhitavaks. Vahendite üldkättesaadavuse eest hoiatas juba sada aastat tagasi prantsuse poliitik ja demograaf Adolphe Landry. Rahvastikukriis on ohu märk ja murdepunkt – olukorra mõistmine ja selle vastu tegutsemine võib anda rahvastiku arengus uue hoo. Selle ignoreerimine senisel kombel viib varem või hiljem hääbumisele meie lähinaabrite liivlaste ja teiste väikeste läänemeresoome rahvaste kurval näitel.

Võimalus ja kohustus rahvastikukriisi ohjamiseks on omavalitsustel **rahvastikutaaste komisjonide**  moodustamise kaudu volikogudes. Elu on näidanud, et sotsiaalkomisjonidest jääb väheks. Võib mõelda, et vallavanemast kuni arendusametnikuni kõik töötavad rahvastikutaaste heaks, kuid vastutus rahvastikutaaste eest hajub laiali, nii et keegi ei tegele ega vastuta. Täpselt nii nagu riigi tasemel on olukord ministeeriumides ja ministeeriumide vahel. Rahvastikutaaste komisjon suunaks oma tegevuse eeskätt sündimuste tõstmisele ja väljarände/töörände ohjamisele. Nendes küsimustes võiks kaaluda rahvastikutaaste komisjonile ülimuslikkuse andmist teiste komisjonide otsuste üle.

Kasutada saab volikogu liikmete isiklikku kogemust, eksperte ja kirjandusallikaid. Ekspertidena saaks rakendada kogenud ametnikke, õpetajaid, pensionäre jt. Ka töö ise õpetab, kuid rahvastikutaaste korral vajavad komisjoni liikmed täiendõpet vähemalt demograafia, ühiskonnateaduste ja poliitika alal. Saab kasutada valla- või linnameediat. Tuleb selgitada oma piirkonnas generatiivses eas inimeste arv, sellesse ikka jõudvate isikute arv, nende plaanid ja probleemid. Inimeste ülemeelitamine ühest vallast teise ei ole lahendus. Selgusetuses tuleb tellida uurimustöid. Tegemist on ülimalt delikaatse ja samas tähtsaima avaliku huvi valdkonnaga. Kindlasti on palju tegureid, mida tuleb teada või selgitada. Rahvuse säilimise põhiseadusliku ülesande täitmist raskendavad hulk tegureid ülerahvastatud maailmas. Suure eesmärgini – rahvastikutaasteni jõudmiseks tuleb volikogudel astuda esimene meeter – moodustada pühendunud inimestest komisjon.

Seadusliku aluse komisjoni moodustamiseks leiame kohaliku omavalitsuse korralduse seadusest, kus on volikogu pädevuse kohta säte § 22-s volikogu ainupädevusse kuulub „volikogu komisjonide moodustamine ja tegevuse lõpetamine, nende esimeeste ja aseesimeeste valimine volikogu liikmete hulgast ja komisjonide koosseisu kinnitamine“. Niisiis Riigikogu on selles osas oma töö juba teinud, vaja seda kasutada. Pealegi Riigikohtu lahend 3-4-1-3-2000 sätestab:  **„**Põhiseaduse § 14 kohaselt on õiguste ja vabaduste tagamine seadusandliku, täidesaatva ja kohtuvõimu ning kohaliku omavalitsuse kohustus. Kui mõni reguleerimist vajav valdkond on seotud ohuga elule või tervisele, siis vahetegu riigi- ja kohaliku elu küsimuste vahel pole määrav“.

### Rahvastikutaaste komisjonid on uus ja innovaatiline algatus, mille funktsioneerimisest pole veel kogemust. Siiski ei paista praegu teisi mõjusaid võtteid rahvastikukriisi peatamiseks kui kohaliku asjatundlikkuse fokuseerimise eeskätt sündimusele. Käesolev ettepanek on läbi vaadatud kümnekonna omavalitsustegelase poolt. Selle redigeerimine jätkub ja otstarbekas on laiendada kaasamõtlejate ringi. Loodetavasti on ka neid omavalitsusi, kellele käesolev ettepanek on küllaldane alustamiseks. Rahvastikupoliitika põhialuste 2035 koostamisel arvustati tegijaid, sest rahvastikuküsimusi püüti lahendada ilma rahva osaluseta. Rahvastikutaaste komisjonid oleks üheks sammuks osalusnõude täitmisel.

*Jaak Uibu, D.Sc., Ph.D.*

Riigikogu Eesti rahvastiku toetusrühma konsultant, [jaak.uibu@mail.ee](mailto:jaak.uibu@mail.ee) Ettepanek on koostatud endises Vigala vallas, mis asutati 1789.a. *Vigala õiguse* alusel ja vähendati osavallaks 2017. Kivi-Vigala Põhikooli (valmis 1972.a.) esimesse klassi ei astunud tänavu ühtki last. Ettepaneku esimene versioon valmis 05.oktoobril 2018

**Kavand 1 lk täiendusteks,** versioon 12.11.2018

**RAHVASTIKUTAASTE KORRALDUS EESTIS**

**I. Seadusandlik võim II. Täitevvõim**

Riigikogu rahvastikukomisjon Ministeeriumide mõjuanalüüsi üksused

Justiitsministeeriumis seaduste mõjuanalüüsi talitus

**Omavalitsuste rahvastikutaaste või Eesti Vabariigi Valitsus rahvastikukomisjonid** (koostöö, koopereerumine)

**III. Teadmus rahvastikuprotsessidest**

Eesti Kirikute Nõukogu, teaduslikud uurimisasutused, Eesti Pere Sihtkapital, rahvaharidus, rahvatervis, rahvaalgatus

**x x x**

**Märkus**: Nooled skeemil tähistavad info, taotluste ja otsustuste liikumist osapoolte vahel. Infot täiendatakse teadmusega rahvastikuprotsessidest, mille tähtsus võrdsustatakse võimu-tasandiga (I, II ja III). Kikilipsu kujuline moodustis joonisel ei ole tahtlik. See on artefakt.

**Selgitus:** Käesolev rahvastikutaaste skeem kujundati omavalitsuste kirjade alusel, mis laekusid toetusrühmale vastuseks ettepanekule rahvastikutaaste komisjonide moodustamisest omavalitsustes. Riigikogu rahvastikukomisjon, justiitsministeeriumi seaduste mõjuanalüüsi talitus ja omavalitsuste rahvastikutaaste komisjonid on küll suhteliselt uued mõisted, kuid vajadust nende järele on arutatud aastaid mitmesugustel tasemetel. Süvenev **rahvastikukriis Eestis** on argumendiks käesoleva skeemi täiendamisel ja rakendamisel. Rahvastikukriis nõuab rahvastikuprotsesside arvestamist riigikorralduses. Ettepaneku retseptsiooniks erakondades on parim aeg Riigikogu valimisteni jäänud kuud. Rahvastikutaaste korraldus laiendab 101 isiku potentsiaali  (Riigikogu)  kasutamise  poolteise tuhandeni (omavalitsustes liikmeid) ja taotleb seadusloomes seaduste sisulist  mõjuanalüüsi rahvastikule.  Ja muud võimalused ilma oluliste kulutusteta. Rahvastikuprotsessidest kogu maailmas annab hea pildi 10.11.2018 avaldatud artikkel ajakirjas „The Lancet“, mis avaneb Google`sse viimisel:

<https://middleeast.thelancet.com/journals/lancet/article/PIIS0140-6736(18)32278-5/fulltext>

Koostas Jaak Uibu, D.Sc., Riigikogu Eesti rahvastiku toetusrühma konsultant, 12.11.2018

**LÕPETAMATA** *Kui maa kogu välisest hiilgusest hoolimata rahvast tühjeneb, siis ei saa tõsi olla, et kõik läheb hästi,* Rousseau

**RAHVASTIKUPOLIITIKA MEMORANDUM RIIGIKOGULE**

Eesti Vabariigi 100. aastapäev kohustab meid mitte üksnes tahapoole vaatama, vaid Põhiseaduse vaimus vähemalt sama palju ka tulevikku. Riigi erinevad poliitikad peavad tagama soovitud stabiilsuse rahvastiku demograafilises käitumises. Kui see ei ole õnnestunud, tuleb kindlaks teha valdkonnad ja tegurid, mis on olukorra põhjustanud, sõnastada probleemid ja kavandada lahendusteed, s.o. käivitada **teaduslikult põhjendatud sündimust toetav rahvastikupoliitika**. Sündimusse kui eraasjasse riik ei saa otseselt sekkuda. Seda saab teha vaid kaudselt, delikaatselt ja targalt. Rahvastikuprobleemi ignoreerimine poliitiliste jõudude ja isikute poolt tähendab hoolimatust eesti rahva tuleviku suhtes. Vaja on **rahvastikupoliitika seadust.**

Memorandum ei käsitle olemasolevaid või juba mingil määral rahuldavalt töötavaid valdkondi. Memorandumit oleks vaja üle vaadata kord aastas Peaministri juures. Rahvastikupoliitika memorandum on juhendmaterjaliks täitevvõimule ja seadusandlusele. Teave rahvastiku-küsimustes on avalik, s.o. meedia kaudu kaasatakse elanikkond; infovahetus organisatsioonilises võrgus on kollegiaalne. **Rahvastikukriis** puudutab kogu elanikkonda ja selle vastu tuleb rakendada kogu riigi ja elanikkonna potentsiaali, iga inimene osaleb oma võimalustes, sest see on eesti rahva ellujäämise küsimus.

**PROBLEEM ja VÕTMEPROBLEEMID VASTUTAV KOORDINAATOR**

I. **SÜNDIMUS on aastakümneid alla taastetasandi** Peaministri rahvastikubüroo Demograafilise olukorra tõsiduse alahindamine; poliitikute ja ametnike ettevalmistamatus, puudulik Peaministri rahvastikubüroo eelnõude sotsiaal-demograafiliste mõjude eel- ja järelhindamine; meedia võhiklus

Riigikogu rahvastikukomisjoni moodustamine Riigikogu

PS preambuli pronatalistliku õigusjõu ebamäärasus, RK Põhiseaduskomisjon valitsusasutuste põhimäärustes pole rahvastikupoliitilist osa

PS preambul meediale ei toimi Kultuuriministeerium

PS preambul haridussüsteemist - Haridus- ja Teadusministeerium noorte meelsust kujundava poliitika muutmine aatelisemaks

PS preambul kohtusüsteemis Justiitsministeerium

Riikliku vastutuse defineerimine ja sanktsioonide määratlemine TÜ Õigusteaduskond

Ametialase lohakuse sätte ennistamine seadustes Riigikogu

Rahvastikuseminaride etapiline käivitamine riigiasutustes Haridus- ja Teadusministeerium

Poliitilise demograafia kujundamine Tallinna Ülikool

Abinõude väljatöötamine sündide edasilükkamise vastu ja TÜ Arstiteaduskond esmassünnitajate keskmise vanuse langetamiseks

Rahva ja perekonna turvalisuse ehk kindlustunde garandid EV Presidendi Akad. Nõukogu

Suurprojektide vajalikkus niigi kiduvale rahvale Riigikogu sotsiaalkomisjon

Eesti teadussüsteemi orienteerimine rahvuse säilimisele Teadus- ja Arendusnõukogu

Inimloomuse kahepaiksus. Ühiskonna arengu käsitlemine rahvastikukesksuse aspektist Rahvusülikool

Inimõiguste ja –kohustuste tasakaalustamine Rahvusülikool

Mittesoovitavad muutused mentaalsuses. Moraalse relativismi diktatuur, ulatub poliitikasse Rahvusülikool

Reproduktiivmeditsiinilise abi kättesaadavus Sotsiaalministeerium

Aborditaotlejate psühhosotsiaalne nõustamine Sotsiaalministeerium

Rahvastikufondi loomine teadustööks jms toetusteks Rahandusministeerium

Ääremaastumine Maaeluministeerium

Valglinnastumise piiramine Majandusministeerium

ERARE käivitamine Maaeluministeerium

Omanikustamine Majandusministeerium

Regionaalsete maksuerisuste kehtestamine Rahandusministeerium

Sissetulekute ebavõrdsuse vähendamine TTÜ Majandusteaduskond

Poliitikute ja riigimeeste isiklik eeskuju perekonnaelus EV President

Vägivalla ohjamine teleprogrammides Eesti Rahvusringhääling

**II. SUREMUS enne elukaare lõppu peaks olema välditav** Sotsiaalministeerium Elukestva kehalise töö ja tervisliku käitumise vajalikkus elulaadis

**III.** **RÄNNE** on loomulik rahvastikuprotsess, kuid Siseministeerium sobimatu rahvaarvu stabiliseerimisel või suurendamisel; rände optimeerimine; kõrgtehnoloogia kasutamine töökäte puudujäägi korvamisel; nn hiiliva immigratsiooni soodustamine meie kõrgkoolides inglisekeelsete õppeprogrammide laiendamisega; gümnaasiumilõpetajate eliidi väljavoolu peatamine.

**RAHVASTIKUPOLIITIKA ORGANISATSIOONILINE STRUKTUUR** (kujunemisel, see luuakse praktiliselt tühjale kohale, kuigi fragmendid olid olemas) Eesti rahvastiku toetusrühm Riigikogus (loodud 2015 Riigikogu liikme Rein Ratase eestvõtul ja Toompea Haridusseminari soovitusel). Rahvastikukriisi komisjon Riigikogus (2017). Peaministri rahvastikubüroo (rahvastikunõunik 2017), juurdekutsutavad eksperdid Rahvastikuseminarid (rahvastikuaudiitorid) valitsusasutustes ja ülikoolides.

Koost. Riigikogu Eesti rahvastiku toetusrühma konsultant Jaak Uibu; dets. 2017; Märkus: mõned nimetused on kõnekeeles.